《罂粟花》
宋代·董嗣杲

红白花开委暮尘，野粮能疗野居贫。长腰可抵丰年米，苍玉难居食肉人。

石钵柳槌研乳细，春苗秋实荐香新。马前见此羁怀恶，强饭应钟万里身。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。